ASIAN รายได้พุ่ง หนุนกำไรไตรมาส 3/61 โต 31% มาที่ 147 ลบ.
ASIAN รายได้พุ่ง หนุนกำไรไตรมาส 3/61 โต 31% มาที่ 147 ลบ. จากปีก่อนกำไร 111.95 ลบ. ขณะที่งวด 9 เดือนกำไรลดลง 14.95% เหลือ 265.49 ลบ. จากปีก่อนกำไร 312.16 ลบ.
13 พ.ย. 2561

 บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากยอดขายเพิ่มขึ้นจากช่วงเดียวกันปีก่อนหน้าประมาณ 4.6% มาอยู่ที่ 2,468 ล้านบาท จากยอดขายอาหารสัตว์เลี้ยงกลุ่มผลิตภัณฑ์กุ้งที่เพิ่มขึ้นมากกว่ายอดขายกลุ่มผลิตภัณฑ์อาหารสัตว์น้ำที่ที่ลดลง
ขณะที่อัตรากำไรขั้นต้นสูงทำสถิติที่ 12.6% เทียบกับ 11.0% ในไตรมาสเดียวกันของปีก่อนหน้า อัตรากำไรในกลุ่มผลิตภัณฑ์ทูน่าและหมึกดีขึ้น เมื่อพิจารณาจากราคาขายเทียบกับต้นทุนวัตถุดิบ ส่วนเงินทุนหมุนเวียนลดลงมาอยู่ที่ 3,092 ล้านบาท (จากระดับ 3,296 ล้านบาท ณ 30 มิถุนายน พ.ศ.2561)
ด้านอัตราส่วนหนี้สินต่อทุนดีขึ้น ลดลงมาอยู่ที่ 1.5 เท่า (ณ วันที่ 30 มิถุนายน พ.ศ.2561 : 1.7 เท่า) ซึ่งเป็นผลมาจากการที่เงินทุนหมุนเวียนลดลง และมีกำไรสะสมเพิ่มขึ้น หนี้สินสิทธิลดลงราว 363 ล้านบาท อยู่ที่ประมาณ 3,110 ล้านบาท